Document ID: 31979R0991

ΚΑΝΟΝΙΣΜΟΣ (ΕΟΚ) αριθ. 991/79 ΤΗΣ ΕΠΙΤΡΟΠΗΣ της 17ης Μαΐου 1979 περί συντάξεως προγράμματος πινάκων και ορισμών αναφερομένων στις βασικές στατιστικές έρευνες επί των αμπελουργικών εκτάσεων και καταργήσεως των κανονισμών αριθ. 143 και αριθ. 26/64/ΕΟΚ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 357/79 του Συμβουλίου της 5ης Φεβρουαρίου 1979 "περί των στατιστικών ερευνών επί των αμπελουργικών εκτάσεων"(1), και ιδίως το άρθρο 4 παράγραφος 2,
τον κανονισμό αριθ. 24 "περί βαθμιαίας συστάσεως κοινής οργανώσεως της αμπελοοινικής αγοράς"(2) και ιδίως το άρθρο 5,
Εκτιμώντας:
ότι κατά τους όρους του άρθρου 4 παράγραφος 2 του κανονισμού (ΕΟΚ) αριθ. 357/79, τα Κράτη μέλη πρέπει να ανακοινώνουν τα αποτελέσματα των βασικών ερευνών, σύμφωνα με ένα πρόγραμμα πινάκων που θα συνταχθεί κατά τη διαδικασία που προβλέπεται στο άρθρο 8 αυτού του ιδίου κανονισμού-
ότι για να εξασφαλισθεί η συγκρισιμότης των στοιχείων που εμφαίνονται σε αυτούς τους πίνακες, πρέπει να προβλεφθούν ορισμένοι ορισμοί αναφερόμενοι στις βασικές έρευνες-
ότι το σύστημα των στατιστικών ερευνών επί των αμπελουργικών εκτάσεων που προβλέπονται από τον κανονισμό (ΕΟΚ) αριθ. 357/79 αντικαθιστά το αμπελουργικό κτηματολόγιο που προβλέπεται από το άρθρο 1 του κανονισμού αριθ. 24-
ότι κατά συνέπεια του γεγονότος τούτου, πρέπει να καταργηθεί ο κανονισμός αριθ. 143 της Επιτροπής περί των πρώτων διατάξεων που αφορούν στην κατάρτιση του αμπελουργικού κτηματολογίου(3) και ο κανονισμός αριθ. 26/64/ΕΟΚ της Επιτροπής της 28ης Φεβρουαρίου 1964 "περί συμπληρωματικών διατάξεων για την κατάρτιση του αμπελουργικού κτηματολογίου, την επεξεργασία του και την ενημέρωσή του"(4), οι οποίοι έχουν καταστεί ανίσχυροι-
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Μονίμου Επιτροπής Γεωργικής Στατιστικής και της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η μορφή του προγράμματος πινάκων για τις βασικές έρευνες επί των αμπελουργικών εκτάσεων καθορίζεται στο παράρτημα 1.
Άρθρο 2
1. Οι ορισμοί που αναφέρονται στις βασικές έρευνες εμφαίνονται στο παράρτημα 2.
2. Δεδομένου ότι οι βασικές στατιστικές έρευνες αναφέρονται επί της καταστάσεως στο τέλος μιας αμπελουργικής περιόδου, η φυτευομένη αμπελουργική έκταση, η αναφυτευομένη ή εμβολιασμένη κατά την αμπελουργική περίοδο που προηγείται της ερεύνης, θεωρείται ηλικίας μικροτέρας του ενός έτους.
Άρθρο 3
Οι κανονισμοί αριθ. 143 και 26/64/ΕΟΚ καταργούνται με πράξη της 20ής Μαΐου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 17 Μαΐου 1979.

Labels: 12
19
6